গভীর রাতে মেয়র আরিফের হোটেলে অভিযান
সিলেট নগরীর সোবহানীঘাটের একটি রেস্টুরেন্টে গভীর রাতে অভিযান চালিয়েছেন সিলেট সিটি কর্পোরেশনের মেয়র আরিফুল হক চৌধুরী। 







বুধবার দিবাগত রাত ১২টার দিকে সোবহানীঘাট পয়েন্টে ইবনে সিনা হাসপাতালসংলগ্ন পাহাড়িকা রেস্টুরেন্টে অভিযান পরিচালনা করেন তিনি।




সূত্র জানায়, মেয়র আরিফ রাত ১২টার দিকে উপশহর থেকে ফিরছিলেন। সোবহানীঘাট পয়েন্টে তিনি দেখতে পান একটি রেস্টুরেন্টের ময়লা পানি রাস্তার ওপর পড়ছে। এ সময় তিনি গাড়ি থেকে নেমে মার্কেটের আন্ডারগ্রাউন্ডের রেস্টুরেন্টে যান। 
মার্কেটের আন্ডারগ্রাউন্ডে পার্কিং বন্ধ করে রেস্টুরেন্ট পরিচালনার পর্যাপ্ত কাগজপত্র আছে কিনা সেটি জানতে চান। কিন্তু তখন রেস্টুরেন্ট কর্তৃপক্ষ কোনো ধরনের কাগজ দেখাতে না পারায় মেয়র রাতেই রেস্টুরেন্ট বন্ধ রাখার নির্দেশ দেন। এ সময় পর্যাপ্ত কাগজপত্র নিয়ে সিটি কর্পোরেশনে যোগাযোগ করার কথা বলেন মেয়র।
এ ব্যাপারে মেয়র আরিফুল হক চৌধুরী জানান, রাতে সড়কে রেস্টুরেন্টের ময়লা পানি ফেলা হয়। এ পানি রাস্তা ও পরিবেশের ক্ষতিকর। এটি দেখে গাড়ি থামিয়ে বিষয়টি খেয়াল করে ব্যবস্থা নিই।

সিলেট নগরীর সোবহানীঘাটের একটি রেস্টুরেন্টে গভীর রাতে অভিযান চালিয়েছেন সিলেট সিটি কর্পোরেশনের মেয়র আরিফুল হক চৌধুরী।